
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “ZGJERIMI I VARREZAVE PUBLIKE, FAZA E KATËRT, NJËSIA ADMINISTRATIVE PORTËZ, MBYET, PATOS–FSHAT”, FIER

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Zhvillimit Urban, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Zgjerimi i varrezave publike, faza e katërt, njësia administrative Portëz, Mbyet, Patos–Fshat”, Fier.
2. Shpronësimi bëhet në favor të Bashkisë Fier.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasuritë, sipërfaqe “tokë truall” dhe “arë”, me një vlerë të përgjithshme prej 7 464 000 (shtatë milionë e katërqind e gjashtëdhjetë e katër mijë) lekë.
4. Vlera e përgjithshme e shpronësimit, prej 7 464 000 (shtatë milionë e katërqind e gjashtëdhjetë e katër mijë) lekësh, të përballohet nga fondet e Bashkisë Fier.
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2017, miratuar për Ministrinë e Zhvillimit Urban. 
6. Shpronësimi të fillojë menjëherë pas botimit të këtij vendimi në Fletoren Zyrtare.
7. Pronarët e përmendur në listën, që i bashkëlidhet këtij vendimi, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Bashkisë Fier. 
8. Zyra Vendore e Regjistrimit të Pasurive të Paluajtshme Fier, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Fier, të fillojë procedurat për hedhjen e gjurmës së projektit mbi hartën treguese të regjistrimit, sipas planimetrisë së shpronësimit të miratuar, dhe të bëjë kalimin e pronësisë për pasuritë e shpronësuara në favor të shtetit.
9. Zyra Vendore e Regjistrimit të Pasurive të Paluajtshme Fier të pezullojë të gjitha transaksionet me pasuritë e shpronësuara deri në momentin kur do të realizohen procesi i hedhjes së gjurmës së projektit mbi hartën treguese të regjistrimit si dhe kalimi i pronësisë për pasuritë e shpronësuara.
10. Ngarkohen Ministria e Financave, Ministria e Zhvillimit Urban, Zyra Vendore e Regjistrimit të Pasurive të Paluajtshme Fier dhe Bashkia Fier për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama





	LISTA EMËRORE E PRONARËVE, PASURITË E TË CILËVE DO TË SHPRONËSOHEN 
PËR REALIZIMIN E PROJEKTIT
“ZGJERIMI I VARREZAVE PUBLIKE, FAZA IV, NJËSIA ADMINISTRATIVE PORTËZ, MBYET, 
PATOS–FSHAT” FIER


	
	
	
	
	
	
	
	
	
	

	Nr. 
	Emër mbiemër
	Zona kadastrale
	Nr. i pasurisë
	Sip. e përgj. tokë/arë (m2)
	Sip. e prekur tokë/arë (m2)
	Çmimi për truallin (lekë/m2)
	Vlera e truallit (lekë)
	Vlera e përgj. (lekë)
	Gjendja juridike e pasurisë

	1
	Ibrush Hoxha
	2637
	288/142
	3117
	3117
	1000
	3,117,000
	3,117,000
	Konfirmim nga ZVRPP-ja

	2
	Mylazim Hoxha
	2637
	288/117
	3467
	3467
	1000
	3,467,000
	3,467,000
	Konfirmim nga ZVRPP-ja

	3
	Mynyr Beqiraj
	2891
	392/31
	2000
	2000
	440
	880,000
	880,000
	Konfirmim nga ZVRPP-ja

	
	
	
	
	
	
	
	
	7,464,000
	





